تونس‌لی قادین‌لارین اعتراضلاری تأثیرینی گؤستردی و پارلمان قادینا تطبیق اولونان هر جور شدتین جزالاندیریلماسینی قانونو قبول ائتدی.
قانون ایله ائولی‌لیک ایچی تجاووز دا سوچ ساییلاجاق.
تونس پارلامئنتی قادینا شدتی جینایت سانکسیایا باغلایان قانونو دونن قبول ائتدی.
بون‌دان بئله قادینا شدت سوچ ساییلا‌جاق.
قانونون اؤلکه‌ده 'مدنیت اینقیلابینا' یول آچیب، جینسیتلر آراسین‌داکی ایلیشکیلری نئجه ائتکیله‌یه‌جگی ایسه بللی دئییل.
تونس عائله باخانی نزیه لابیدی اویلامادان سونرا پارلمانین 'تاریخی' بیر گؤره‌وی تاماملامیش اولماسین‌دان دویدوغو سئوینجی دیله گتیردی.
یئنی قانون سوچ تعقیبی باخیمین‌دان دا بعضی یئنی‌لیک‌لر گتیریر.
حیات یولداشی طرفین‌دن زوراکیلیغا معروض بوراخیلان بیر قادین شیکایتینی گئری گؤتورسه یا دا بونا زورلانسا دا پلیس حادثه‌نین آرخاسینی بوراخمایا‌جاق.
